Pető Tibor stratégiai szintű tervben gondolkodik | sportmonitor.info
Kezdőlap Evezés Pető Tibor stratégiai szintű tervben gondolkodik
Balogh Editdec 22, 2017Evezés, Nyilatkozat, Vizes sportok
Hosszú távon és stratégiai szintű tervben gondolkozik Pető Tibor, a Magyar Evezős Szövetség (MESZ) új elnöke.
“A sportág által egészében elfogadott, stratégiai szintű tervet szeretnék megvalósítani, és ennek mint egy zsinórmértéknek a mentén fejleszteni a sportágat.” – hangsúlyozta az M1 aktuális csatornán pénteken a hétfőn megválasztott sportvezető, akinek a 2020-as tokiói olimpiáig szól a megbízatása. “Tokió nagyon rövid táv, attól, hogy odáig szól a megbízatásom, nem addig kell gondolkodnom.” – tette hozzá.
“Egy egyes hajó három-négy millió forint, ezt a klubok nagyon nehezen engedhetik meg maguknak.” – fejtette ki Pető Tibor, aki versenyzőként kétszer nyert világbajnokságot (2001, 2002) és ötödik helyezett volt olimpián (2000). “Ha világszinten szeretnénk fölvenni a versenyt a nemzetközi nagyhatalmakkal, akkor két-három évente illik lecserélni a legjobbak hajóparkját, ez nagyon jelentős kiadási tétel.” – hangsúlyozta.
Kitért rá, a bázist jelentő egyesületek eszközellátottságán szintén javítani kell.
A 36 éves Pető jelenleg Vác alpolgármestereként tevékenykedik. Előtte 2014 novemberétől Bényi Szabolcs volt a MESZ vezetője, de ő egy hónapja megsokasodott feladatai miatt lemondott posztjáról.
TAGMagyar Evezős Szövetség (MESZ) Pető Tibor
Előző bejegyzésElhunyt Tar László - mintegy fél évszázadon keresztül szervezte az olimpiai csapatok utazását Következő bejegyzésMocsai Lajos: Többet kellene együtt dolgoznia a női válogatottnak
Madaras Ádámmáj 02, 2020